Dvergalm er innført mange steder og finnes forvillet i USA, Canada, Mexico, Argentina og Spania. Den ble mye brukt til leplanting på den amerikanske prærien under og etter Dust Bowl-katastrofen. Den betraktes nå som en invaderende art, og det er oppdaget at den hybridiserer med innfødte arter både i Amerika og Europa. Dvergalm er svært motstandsdyktig mot almesyken.